

**AIZKRAUKLES NOVADA DOME**

Lāčplēša iela 1A, Aizkraukle, Aizkraukles nov., LV-5101, tālr. 65133930, e-pasts dome@aizkraukle.lv, www.aizkraukle.lv

Aizkrauklē

28.11.2024. sēdes protokols 18., 40.p.

**LĒMUMS** **Nr.863**

**Par augošu koku atsavināšanu nekustamajā īpašumā**

**"Jaunceltnes iela 28 C", Aizkrauklē, Aizkraukles novadā, un**

**izsoles noteikumu apstiprināšanu**

Ar Aizkraukles novada domes 2023.gada 16.novembra lēmumu Nr.763 (protokols Nr.16., 20.p.) tika nolemts nodibināt apbūves tiesību apvienotajai zemes vienībai 22188 m2 platībā (pēc uzmērīšanas platība var tikt precizēta) ar adresi: Jaunceltnes iela 28 C, Aizkraukle, Aizkraukles nov., LV- 5101, ar mērķi - katastrofu pārvaldības centra ēkas ar B kategorijas Valsts ugunsdzēsības un glābšanas dienesta depo un telpām Valsts policijai, Pilsonības un migrācijas lietu pārvaldei, kā arī Neatliekamās medicīniskās palīdzības dienesta būvniecībai valsts pārvaldes funkciju realizēšanai.

Lai realizētu būvniecības ieceri, ir nepieciešams veikt augstākminētās zemes vienības atmežošanu.

Aizkraukles novada domes Objektu apsekošanas un mantas vērtēšanas komisija ar 2024.gada 31.oktobra sēdes lēmumu Nr.160 (protokols Nr.16., 8.p.) noteikusi atsavināšanai nododamās cirsmas nosacīto atsavināšanas cenu **4 676,00 euro**  (*četri tūkstoši seši simti septiņdesmit seši euro, 00 centi)*.

Atbilstoši Publiskas personas mantas atsavināšanas likuma 9.panta trešajai daļai (turpmāk – Atsavināšanas likums) kustamās mantas atsavināšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta. Saskaņā ar Atsavināšanas likuma 10.panta pirmajā daļā noteikto izsoles noteikumus apstiprina Aizkraukles novada dome, kura organizē atvasinātas publiskas personas kustamās mantas atsavināšanu. Izsoles noteikumos norāda institūciju (amatpersonu), kura apstiprina izsoles rezultātus un kurai var iesniegt sūdzības par izsoles rīkotāja darbībām.

Pamatojoties uz likuma Pašvaldību likuma 10.panta pirmās daļas 21.punktu, 73.panta ceturto daļu, Publiskas personas mantas atsavināšanas likuma 9.panta trešo daļu, Publiskas personas finanšu līdzekļu un mantas izšķērdēšanas novēršanas likuma 3. un 7.pantu, Aizkraukles novada domes Objektu apsekošanas un mantas vērtēšanas komisijas 2024.gada 31.oktobra sēdes lēmumu Nr.160 (protokols Nr.16., 8.p.), ievērojot Aizkraukles novada domes Finanšu un attīstības jautājumu komitejas 14.11.2024. atzinumu, atklāti balsojot: , ar 17 balsīm “PAR” (Jānis Sarmis BAJINSKIS, Ingūna GRANDĀNE, Gatis GŪTMANIS, Dāvis KALNIŅŠ, Elita KAŅEPĒJA, Leons LĪDUMS, Jurijs MAŠKOVS, Aivars MIEZĪTIS, Anita OSTROVSKA, Zane ROMANOVA, Uģis RUBENIS, Arvis UPĪTS, Evija VECTIRĀNE, Dainis VINGRIS, Andris ZĀLĪTIS, Einārs ZĒBERGS, Aigars LUKSS), “PRET’- nav, “ATTURAS” – nav, Aizkraukles novada dome **NOLEMJ**:

1. **Nodot** atsavināšanai Aizkraukles novada pašvaldības kustamo mantu – augošos kokus (Atmežošanas cirtē) ar izcērtamo platību 0, 94 ha, 1.kvartāla 1. nogabalā ar koksnes krāju 205,81 m3, kas atrodas Aizkraukles novada pašvaldības īpašumā “Jaunceltnes iela 28 C”, Aizkrauklē, Aizkraukles novads, esošajā zemes vienībā ar kadastra apzīmējumu 3201 001 0083, pārdodot to elektroniskā izsolē ar augšupejošu soli.
2. **Apstiprināt** augošu koku nosacīto cenu un izsoles sākumcenu **4 676,00 euro** *(četri tūkstoši seši simti septiņdesmit seši euro, 00 centi)*neieskaitot pievienotās vērtības nodokli. Pievienotās vērtības nodokli var piemērot atbilstoši Pievienotās vērtības nodokļa likuma 141.panta nosacījumiem.
3. **Apstiprināt** kustamās mantas elektroniskās izsoles noteikumus augošu koku atsavināšanai nekustamā īpašuma “Jaunceltnes ielā 28 C”, Aizkrauklē, Aizkraukles novads, zemes vienībā ar kadastra apzīmējumu 3201 001 0083 (*pielikumā*).
4. Apstiprinātizsoles soli – 100,00 EUR un nodrošinājuma naudu – 10 % no objekta nosacītās sākumcenas.
5. Pirkuma līgumu noslēgt pēc pirkuma maksas samaksāšanas pilnā apmērā.
6. Uzdot Aizkraukles novada pašvaldības Centrālās pārvaldes Komunikācijas nodaļai publicēt paziņojumu par augošu koku atsavināšanu nekustamā īpašuma “Jaunceltnes iela 28 C”, Aizkraukle, Aizkraukles novads, zemes vienībā ar kadastra apzīmējumu  3201 001 0083, Aizkraukles novada pašvaldības informatīvajā izdevumā un pašvaldības tīmekļa vietnē [www.aizkraukle.lv](http://www.aizkraukle.lv).
7. Uzdot rīkot izsoli Aizkraukles novada domes Izsoles komisijai.
8. Kontroli par lēmuma izpildi uzdot Aizkraukles novada pašvaldības izpilddirektoram Uldim  RIEKSTIŅAM.

*Pielikumā: Elektroniskās izsoles noteikumi Nr.2024/122 augošu koku atsavināšanai nekustamā īpašuma “Jaunceltnes iela 28 C”, Aizkrauklē, Aizkraukles novadā, zemes vienībā ar kadastra apzīmējumu 3201 001 0083 uz 6 lp.*

Domes priekšsēdētājs Leons Līdums